Epoka – pōnkt w czasie, dlŏ kerego ôkryślōne sōm spōłrzyndne astrōnōmiczne abo parametry ôrbity. W przipadku rōwnowŏżnych astrōnōmicznych, położynie ciała dlŏ inkszych czasōw idzie porachować bez zarachowanie jego precesyje jak tyż ruchu włŏsnego. Terŏźnie używanōm sztandardowōm epokōm je J2000. 0, tyn zŏpis ôznaczŏ 1 stycznia 2000 roku, godzinã 12:00 czasu ziymskigo (TT). Przedrostek "J" skazuje, iże mōmy do czyniyniŏ z epokōm juliańskōm. Wcześnij używanōm epokōm była B1950. 0, dlŏ keryj przedrostek "B" skazuje epokã besseliańskõ. Przed rokym 1984 były używane epoki besseliańske, potym za to juliańske. W Katalogu Henryego Drapera używŏ sie epoki B1900. 0 Ôficjalne granice gwiŏzdozbiorōw ôstały zdefiniowane w 1930 roku, ale podle spōłrzyndnych astrōnōmicznych gwiŏzd na epokã B1875. 0. Epoki dlŏ parametrōw ôrbitalnych porzōnd podŏwŏ sie w czasie ziymskim, w pŏru roztōmajtych formach: data gregoriańskŏ z 24-godzinnym czasym, bp. 2000 Jan. 1, 12:00 TT data gregoriańskŏ z dniym ułōmkowym, bp. 2000 Jan. 1,5 TT data juliańskŏ z przidanym ułōmkowym dniym, bp. JDT 2451545.0 dwulinijowy parametryczny format NASA/NORAD z dniym ułōmkowym, bp. 00001.50000000